ПРОТОКОЛ №  12
от съвместно заседание на 
комисия „Професионална етика и превенция на корупцията” и Комисията по предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  27 април 2015 г.

Днес, 27 април 2015 г., понеделник, от 12,30 часа в сградата на Висшия съдебен съвет се проведе съвместно заседание на Комисия „Професионална етика и превенция на корупцията и Комисия по предотвратяване и установяване на конфликт на интереси и взаимодействие с Инспектората към ВСС (КПУКИВИВСС).

От страна на КПУКИВИВСС на заседанието присъстваха: Незабравка Стоева – председател, и членовете Васил Петров, Галина Карагьозова и Калин Калпакчиев. 

На заседанието бе изслушана ................... – съдия в Районен съд гр. Варна, във връзка с подадени от нея сигнали до Висшия съдебен съвет с твърдения  за извършвани в Районен съд гр. Варна нарушения на принципа на случайно разпределение на делата и др.

Стенограмата от направеното изслушване се съдържа в протокола на комисия „Професионална етика и превенция на корупцията” от същата дата.
След проведените обсъждания по твърденията в сигналите и изложеното лично от съдия .................. пред двете комисии

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Не се констатират допуснати нарушения на принципите, регламентирани в Кодекса за етично поведение на българските магистрати от страна на съдия ..................... от Районен съд – Варна, които да предполага същата да бъде привлечена към дисциплинарна отговорност чрез образуване на дисциплинарно производство, инициирано от 1/5 от членове на ВСС.
2. Не се констатират допуснати нарушения от страна на административния ръководител на Районен съд – Варна и инспектора от Инспектората на ВСС, извършил проверката.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: 	/П/

			                                НЕЗАБРАВКА СТОЕВА